थम्मन थापा सन्देश, गल्कोट २०७४ जेठ २७ । आफना जेष्ठ नागरिकलाई चौरासी पूजाको अवसरमा अभिनन्दन गर्ने प्रचलन अनुरुप सातसय बगाले थापा समाज गलकोट नगरपालिका- ७ मल्मले जेष्ठ नागरिकलाई सम्मान गरेको छ ।
ताराखोला गाउॅपालिका ४ रोदलम निवासी स्वर्गीय बम बहादुर थापाको धर्मपत्नी पूर्णकली थापालाई उनको ८४ पूजाको अवसरमा दोसल्ला र प्रशंसा पत्रद्वारा अभिनन्दन गरिएको हो ।
समाजका बुद्धिजीवी संगठनका सदस्य दल बहादुर थापा र पूर्व कोषाध्यक्ष लोक बहादुर थापाले अभिनन्दन गर्दै सुस्वास्थ्य, दीर्घायुको कामना गरेका थिए ।
कार्यक्रम सातसय बगाले थापा समाजका निवर्तमान महासचिव थम्मन थापा सन्देशको सञ्चालनमा सम्पन्न भएको थियो ।